stanford-oval/wikipedia huggingface dataset:
Gmail

|    Gmail |
| --- | --- |

 Kuvakaappaus Gmailin etusivusta (Postilaatikko)
Verkkosivusto:  https://mail.google.com
Tyyppi:  Webmail-palvelu
Rekisteröinti:  Pakollinen
Omistaja:  Google
Kehittäjä:  Google
Avattu:  31. maaliskuuta 2004
Nykyinen tila:  Aktiivinen
Gmail on Googlen maksuton webmail-pohjainen sähköpostipalvelu, joka julkistettiin 31. maaliskuuta 2004. Aluksi palveluun pääsi vain kutsulla, mutta 7. helmikuuta 2007 alkaen sinne on päässyt ilman kutsua.
Yhdysvaltain hallitus on Bruce Schneierin mukaan vaatinut Gmailiin takaportteja, joista viranomaiset voivat tehdä "kotietsintöjä" käyttäjän tietoihin. Kiinalaiset krakkerit hyödynsivät näitä ominaisuuksia murtautuessaan Gmailiin.
Historia

Gmail julkistettiin 31. maaliskuuta 2004. Monet saivat kuitenkin tiedon siitä vasta 1. huhtikuuta ja luulivat sitä aprillipilaksi, sillä Gmailin lupaama gigatavun tallennuskapasiteetti oli erittäin suuri verrattuna toisiin silloisiin ilmaisiin webmail-palveluihin. Yhden viestin koko liitetiedostoineen voi Gmailissa kuitenkin olla enintään 25 megatavua. Google laski rajan välillä 10 megatavuun Gmailin varaan nousseen vertaisverkon torjumiseksi, mutta on sittemmin palauttanut sen ennalleen. Gmailin visio on, ettei käyttäjän koskaan tarvitsisi poistaa viestejään; ainoastaan etsiä ne "keskusteluiksi" kutsutuista aihepiireistä. Käyttäjä voi esimerkiksi etsiä kaikki viestit, joissa mainitaan sana ”auto”. Jos käyttäjä vastaanottaa ainoastaan tekstimuotoisia viestejä, tämä visio voi hyvinkin toteutua postilaatikon massiivisen, jatkuvasti kasvavan tilan vuoksi. Sitä on käytännössä mahdotonta saada täyteen normaalikäytössä.
Gmail oli aluksi kokeiluasteella, jolloin uudet käyttäjät saivat palvelun käyttöön toisten kutsumina. Palveluun on päässyt ilman kutsua 7. helmikuuta 2007 alkaen. Alkuvaiheessa näitä kutsuja haluttiin jopa ostaa rahalla tai vaihtaa tavaraan. Tällä hetkellä jokainen uusi käyttäjä saa loputtomasti kutsuja, joilla voi kutsua uusia käyttäjiä mukaan palveluun. Rekisteröityä voi kuitenkin myös Google Accounts -palvelun kautta, sillä samaa tunnusta voi käyttää myös Gmailin kanssa.
Ominaisuudet > Sähköpostiominaisuudet

Jatkuvasti kasvava sähköpostilaatikko
JavaScript-pohjainen käyttöliittymä (myös rajoittuneempi HTML-vaihtoehto valittavissa)
Oikeinkirjoituksen tarkistus viestiä kirjoitettaessa
Viestien ja niiden vastauksien esittäminen keskusteluina
Tuki POP-, IMAP- ja SMTP-sähköpostiprotokollille
Viestin ulkoasumuutokset
Otsikot (=nimikkeet) kansioiden sijasta (samalla viestillä voi olla useita otsikoita)
Viestisuodattimen luonti (jakaa saapuneille viesteille otsikoita)
Automaattinen roskapostisuodatus
Liitetiedostojen virusskannaus
Kytkeytyminen Google Calendar -palveluun
Kirjoitetun viestin automaattitallennus säännöllisin väliajoin
Pikanäppäimet eri toiminnoille
Automaattiset lomaviestit
Mobiiliselaimille mukautuva käyttöliittymä (näyttää myös liitetiedostot kuten kuvat, doc- ja pdf-tiedostot)
Ilmoittaa työpöydälle saapuvista sähköposteista, jos valitset niin asetuksista.
Muokattava ulkoasu
nykyisin integroitu osaksi Google Workspace -palvelua, johon kuuluvat toimisto-ohjelmat
Sähköpostin käännöstoiminto
Ominaisuudet > Poistettuja ominaisuuksia

Google Talk- ja Jabber-pikaviestikeskustelut
RSS-syötteiden seuraaminen (asetuksista ”web-leikkeet”)
Ominaisuudet > Google Calendar -kalenteripalvelu

Gmailissa on oma kalenteriominaisuus, johon voi perustaa yhden tai useamman kalenterin yhdelle käyttäjälle ja jakaa sen sisältöä rajatulla määrälle käyttäjiä tai täysin julkisesti rajoittamattomasti.
Aiheesta muualla

Wikimedia Commonsissa on kuvia tai muita tiedostoja aiheesta .
Gmail
Gmail englanninkielisessä Wikikirjastossa (englanniksi)
Tietoa Gmailista
Philip K. Dick

| Philip K>  Dick |
| --- | --- |
 Philip K. Dick 1960-luvun alussa.
Henkilötiedot
Syntynyt: 16. joulukuuta 1928 Chicago
Kuollut: 2. maaliskuuta 1982 (53 vuotta)
Kansalaisuus:  yhdysvaltalainen
Ammatti:  kirjailija
Kirjailija
Äidinkieli: englanti
Tyylilajit:  tieteiskirjallisuus
Esikoisteos:  Solar Lottery (1955)
 Nimikirjoitus
Palkinnot
 Hugo-palkinto 1963 John W. Campbellin muistopalkinto 1975 
Aiheesta muualla
Löydä lisää kirjailijoitaKirjallisuuden teemasivulta
Philip Kindred Dick (16. joulukuuta 1928 Chicago – 2. maaliskuuta 1982 Santa Ana) oli yhdysvaltalainen tieteiskirjailija. Dickin kirjoissa toistuu todellisuuden ja kuvitelman epäselvä raja. Arkinen olemassaolo paljastuu hänen teoksissaan usein joksikin muuksi kuin miltä se näyttää.
Dickiä riivasi pakkomielle arkitodellisuuteen kohdistuvasta jumalallisesta manipuloinnista, ja se onkin toistuva teema hänen teoksissaan. Toinen toistuva teema on ihmisten ja mekaanisten simulaatioiden sekaantuminen keskenään. Kummatkin ovat muunnelmia Dickin teosten läpi kulkevasta pääteemasta eli kahden todellisuuden tason vastakkainasettelusta. Ensimmäinen niistä on ”objektiivisesti” määritelty, toinen taas on kertomusten hahmoille näytettävä näennäinen todellisuus.
Teokset > Suomennetut teokset

Maailma jonka Jones teki.  ((The World Jones Made, 1956.) Suomentanut Jorma-Veikko Sappinen)  Tampere:  Pirkanmaan kirjapaino ja lehtikustannus, 1991.  ISBN 951-8931-03-8
Jumalan kahdeksan sormea.  ((Eye in the Sky, 1957.) Suomentanut Pekka Markkula)  John Books, 1980.  ISBN 951-9247-04-1
On aika sijoiltaan.  ((Time Out of Joint, 1959.) Suomentanut J. Pekka Mäkelä)  Helsinki:  Like, 1996.  ISBN 951-578-428-X
Oraakkelin kirja.  ((The Man in the High Castle, 1962.) Suomentanut Matti Rosvall)  Helsinki:  WSOY, 1992.  ISBN 951-0-18368-7
Mars on meidän.  ((Martian Time-slip, 1964.) Suomentanut Matti Rosvall)  Helsinki:  WSOY, 1993.  ISBN 951-0-18763-1
Simulantit.  ((The Simulacra, 1964.) Suomentanut J. Pekka Mäkelä)  Helsinki:  Like, 1999.  ISBN 951-578-675-4
Lies, Inc..  ((Lies, Inc., 1984.) Uudistettu versio romaanista The Unteleported Man (1966). Suomentanut Arvi Tamminen)  Helsinki:  Like, 1995.  ISBN 951-578-240-6
Alfan kuun klaanit.  ((Clans of the Alphane Moon, 1964.) Suomentanut J. Pekka Mäkelä)  Helsinki:  Like, 2005.  ISBN 952-471-530-9
Palmer Eldritch: Kolmesti merkitty mies.  ((The Three Stigmata of Palmer Eldritch, 1964.) Suomentanut Arvi Tamminen)  Helsinki:  Like, 1994.  ISBN 951-578-166-3
Tohtori Veriraha.  ((Dr. Bloodmoney, 1964.) Suomentanut J. Pekka Mäkelä)  Helsinki:  Like, 2010.  ISBN 978-952-01-0387-3
Varro vain viime vuotta.  ((Now Wait for the Last Year, 1965.) Suomentanut J. Pekka Mäkelä)  Helsinki:  Like, 2001.  ISBN 951-578-889-7
Haudasta kohtuun.  ((Counter-clock World, 1967.) Suomentanut J. Pekka Mäkelä)  Helsinki:  Like, 1997.  ISBN 951-578-458-1
Palkkionmetsästäjä.  ((Do Androids Dream of Electric Sheep?, 1968.) Suomentanut Kari Nenonen)  Helsinki:  Jalava, 1989.  ISBN 951-8954-13-5
Uneksivatko androidit sähkölampaista?.  ((Do Androids Dream of Electric Sheep?, 1968.) Suomentanut J. Pekka Mäkelä)  Helsinki:  Täysi Käsi, 2022.  ISBN 978-952-7436-08-0
Ubik.  ((Ubik, 1969.) Suomentanut Matti Rosvall)  Helsinki:  WSOY, 1994.  ISBN 951-0-19409-3
Ruukunkorjaaja.  ((Galactic Pot-healer, 1968.) Suomentanut J. Pekka Mäkelä)  Helsinki:  Like, 2003.  ISBN 952-471-049-8
Rakennamme sinut.  ((We Can Build You, 1972.) Suomentanut J. Pekka Mäkelä)  Helsinki:  Like, 1998.  ISBN 951-578-576-6
Anna kyynelten tulla, pyysi poliisi.  ((Flow My Tears, the Policeman Said, 1974.) Suomentanut Matti Rosvall)  Helsinki:  WSOY, 1993.  ISBN 951-0-18943-X
Hämärän vartija.  ((A Scanner Darkly, 1977.) Suomentanut Markku Salo. 2. tarkistettu painos)  Helsinki:  Kirjava, 2007.  ISBN 978-952-99268-7-9
Valis.  ((Valis, 1981.) Suomentanut Matti Rosvall)  Helsinki:  WSOY, 1995.  ISBN 951-0-20104-9
Jumalan pojan paluu.  ((The Divine Invasion, 1981.) Suomentanut J. Pekka Mäkelä)  Helsinki:  Like, 2004.  ISBN 952-471-283-0
Timothy Archerin sielunvaellus.  ((The Transmigration of Timothy Archer, 1982.) Suomentanut J. Pekka Mäkelä)  Helsinki:  Like, 1997.  ISBN 951-578-491-3
Mahdoton planeetta.  ((The Collected Stories of Philip K Dick, valikoima, 1987.) Suomentanut Kristiina Drews)  Helsinki:  WSOY, 1990.  ISBN 951-0-16545-X
Teokset > Suomentamattomat teokset

Solar Lottery (1955)
The Man Who Japed (1956)
The Cosmic Puppets (1957)
Dr. Futurity (1960)
Vulcan’s Hammer (1953)
The Game-Players of Titan (1963)
The Penultimate Truth (1964)
The Crack in Space (1966)
The Unteleported Man (1966)
The Zap Gun (1967)
The Ganymede Takeover (Ray Nelsonin kanssa, 1967)
Maze of Death (1970)
Our Friends from Frolix 8 (1970)
Confessions of a Crap Artist (1975)
Deus Irae (Roger Zelaznyn kanssa) (1976)
The Man Whose Teeth Were All Exactly Alike (1984)
Radio Free Albemuth (1985)
Puttering About in a Small Land (1985)
In Milton Lumky Territory (1985)
Humpty Dumpty in Oakland (1986)
Mary and the Giant (1987)
The Broken Bubble (1988)
Nick and the Glimmung (lapsille, 1988)
Gather Yourselves Together (1994)
Teokset > Suomennettuja novelleja

”Yksitoikkoinen maailma” (1954). Teoksessa Kuoleman kirjat 2, 1993.
”Blobel vai ei?” (1964). Portti 2/1993.
”Total Recall” (1966). Tähtivaeltaja 1/1991.
”Revanssiottelu” (1967). Tähtivaeltaja 1/1987.
”Kunpa olisin jo perillä” (1980). Portti 2/1993.
”Rautavaaran tapaus” (1980). Tähtivaeltaja 1/1990 ja Portti 2/1993.
Teokset > Elokuvia

Useat elokuvat perustuvat vain löyhästi Dickin teksteihin.
Blade Runner (1982)
Total Recall – unohda tai kuole (1990)
Screamers (1995)
Truman Show (1998)
Impostor (2000)
Minority Report (2002)
Paycheck (2003)
Hämärän vartija (2006)
Next (2007)
Kohtalon valvojat (2011)
Total Recall (2012)
Aiheesta muualla

Wikimedia Commonsissa on kuvia tai muita tiedostoja aiheesta .
Philip K. Dick Internet Speculative Fiction Database -sivustolla (englanniksi)
Behrens, Richard & RuchAllen B.: Philip K. Dick (Arkistoitu – Internet Archive). The Scriptorium 31.3.2003. (englanniksi)
Gopnik, Adam: Blows Against the Empire. The New Yorker 20.7.2007. (englanniksi)
Westfahl, Gary: Surprising Sci-Fi Soul Brothers: Robert A. Heinlein and Philip K. Dick. Locus 1.3.2005. (englanniksi)
Dickin kirjoja.
Ilmari Reunamäki

Ilmari Reunamäki on suomalainen toimittaja, joka on työskennellyt vuodesta 2024 lähtien Yle Uutisten Yhdysvaltain-kirjeenvaihtajana.
Reunamäki aloitti työt Ylen ulkomaantoimituksessa vuonna 2022. Tätä ennen hän toimi toimittajana The Ulkopolitist -verkkolehdessä ja teki töitä harjoittelijana muun muassa Suomen Washingtonin- sekä Yhdysvaltain Helsingin-suurlähetystöissä.
Reunamäki on valmistunut filosofian maisteriksi Tampereen yliopiston historian tutkinto-ohjelmasta vuonna 2020. Hän suoritti opintojensa aikana vaihtovuoden Chicagossa ja hänen pro gradu -tutkielmansa käsitteli Yhdysvaltain sisällissotaa.
Piskopianó

| Piskopianó Πισκοπιανό |
| --- | --- |
 Piskopianón kylää ja Kristuksen kirkastumisen (Metamórfosi tou Sotíros) kirkko.
 Piskopianó
 Koordinaatit: 35°18′25″N, 25°23′7″E 
Valtio:  Kreikka
Alue:  Kreeta
Alueyksikkö:  Iraklion
Kunta:  Chersónisos
Kunnallisyksikkö:  Chersónisos
Hallinto:  
 – Asutustyyppi:  kylä
 – Kallikrates-koodi:  7108040105
Korkeus:  90 m
Väkiluku (2021):  253
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Piskopianó (kreik. Πισκοπιανό) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 253 (2021).
Piskopianón Kristuksen kirkastumisen (Metamórfosi tou Sotíros) kirkko (vasemmalla) ja Neitsyt Marian temppeliintuomisen (Eisódia tis Theotókou) kirkko.
Piskopianón kylä sijaitsee noin kaksi kilometriä sisämaahan Kreetan pohjoisrannikosta ja Liménas Chersonísoun kaupungista, ja noin 26 kilometriä itään Iraklionista. Se on rakennettu Chárakas-vuoren rinteeseen noin 90–100 metrin korkeuteen merenpinnasta laskettuna. Piskopianó on kasvanut käytännössä yhteen idänpuoleisen Koutouloufárin kylän kanssa. Kummatkin ovat osa Liménas Chersonísoun kaupunkiyhdyskuntaa.
Piskopianón piispaan (επίσκοπος, epískopos) viittaava nimi on peräisin siitä, että se toimi keskiajalla Cherrónisoksen hiippakunnan piispanistuimena. Varhaisin maininta kylästä on venetsialaisaikaisissa lähteissä vuodelta 1379. Vuonna 1583 sen asukasluvuksi mainitaan 111. Piskopianón pääelinkeinot ovat maanviljely ja turismi. Kylän pääkirkko on omistettu Kristuksen kirkastumiselle (Metamórfosi tou Sotíros). Sen vieressä sijaitsee pienempi, noin vuonna 1860 rakennettu Neitsyt Marian temppeliintuomiselle (Eisódia tis Theotókou) omistettu kirkko.
Aiheesta muualla

Kuvia tai muita tiedostoja aiheesta Piskopianó Wikimedia Commonsissa
B-molliasteikko

B-molliasteikon etumerkinnät diskanttiavaimella
Luonnollisen mollin nouseva ja laskeva skaala
Harmonisen mollin nouseva ja laskeva skaala
Melodisen mollin nouseva ja laskeva skaala
B-molliasteikko on b-sävelestä alkava sävelasteikko. Luonnolliseen b-molliasteikkoon kuuluvat sävelet b, c, des, es, f, ges, as ja b. B-mollin rinnakkaissävellaji on Des-duuri ja muunnossävellaji B-duuri.
Populaarimusiikin puolella, jossa käytetään paljon englanninkielistä sävelten nimeämistapaa, "b-mollilla" viitataan h-molliin, ja b-mollista käytetään nimeä bb-molli. Suomen kielessä taidemusiikin puolella, jossa on saksalainen nimeämiskäytäntö, Bb tarkoittaa lähtökohtaisesti kuitenkin kaksoisalennettua H:ta, josta rytmimusiikin puolella käytetään yleensä nimeä "Beses".
B-mollia vastaa enharmonisesti ais-molli, jossa on seitsemän ylennystä.
Variaatioita

Harmoninen molli: b, c, des, es, f, ges, a, b
Melodinen molli: b, c, des, es, f, g, a, b
Pentatoninen molli: b, des, es, f, as, b
B-molliasteikon säveliä käyttäviä sointuja eri  sointuasteilla

| i | ii° | III | iv | v | VI | VII |
| --- | --- | --- | --- | --- | --- | --- |
| B♭m B♭m7 B♭sus2 B♭sus4 B♭m(maj7) | C° Cm7♭5  | D♭ D♭maj7 D♭sus2 D♭sus4 D♭+ D♭maj7♯5 | E♭m E♭m7 E♭sus2 E♭sus4 | Fm Fm7 Fsus4 F F7 | G♭ G♭maj7 G♭sus2 | A♭ A♭7 A♭sus2 A♭sus4 A° A°7 |
B-mollin etumerkintä eri nuottiavaimilla > Neljällä yleisimmällä avaimella

Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. B-mollin etumerkit kirjoitetaan niille ylläolevin tavoin.
Tunnettuja teoksia b-mollissa

Chopin: Pianosonaatti nro 2, erityisesti sen kolmas osa, surumarssi
Johann Sebastian Bach: Das wohltemperierte Klavier, Preludi ja fuuga nro. 22, b-molli (BWV 867)
Johann Sebastian Bach: Das wohltemperierte Klavier, Preludi ja fuuga nro. 22, b-molli (BWV 891)
Adriano Celentano: Azzurro
The Killers: Somebody told me (Teknisesti h-molli siten, että kitarat on viritetty puolikkaalla alaspäin.)
Videl

Videl on kuvitteellinen hahmo anime-sarjassa Dragon Ball Z,dragon ball super ja  Dragon Ball GT sarjoissa. Videlin ääninäyttelijänä on japaninkielisessä versiossa Yuko Minaguchi ja englanninkielisessä, FUNimationin dubbauksessa Kara Edwards. Ocean Groupin tekemässä dubbauksessa hänen ääninäyttelijänä on Moneca Stori. Videl on Mr. Satanin tytär ja samalla luokalla kuin Gohan. Myöhemmin hän alkaa seurustella Gohanin kanssa ja he saavat lapsen nimeltä Pan.
Jack McBain

Jack McBain (s. 6. tammikuuta 2000 Toronto, Ontario, Kanada) on kanadalainen jääkiekkoilija. McBain edustaa NHL-joukkue Utah Hockey Clubia. Minnesota Wild varasi hänet kolmannella kierroksella 63. varausvuorolla vuoden 2018 varaustilaisuudessa. Maaliskuussa 2022 Wild kauppasi McBainin pelaajaoikeudet Coyotesiin vaihdossa toisen kierroksen varausvuoroon vuoden 2022 varaustilaisuudessa. Tämän jälkeen McBain teki Coyotesin kanssa kaksivuotisen NHL-tulokassopimuksen. Hän on pelipaikaltaan keskushyökkääjä ja hänen kätisyytensä on vasen. McBain on pelannut kymmenen NHL:n runkosarjan ottelua kauden 2021-2022 loppuun mennessä. Näissä hän on tehnyt kaksi maalia ja yhden syötön eli kolme tehopistettä, McBain kuului Kanadan joukkueeseen Pekingin talviolympialaisissa 2022. Olympiaturnauksen viidessä ottelussa hän teki yhden maalin ja yhden syötön eli kaksi tehopistettä.
P. A. Leskinen

| P>  A. Leskinen |
| --- | --- |
 P. A. Leskinen vuonna 1926.
Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Viipurin läntinen
Henkilötiedot
Syntynyt: 20. helmikuuta 1876 Karttula
Kuollut: 7. elokuuta 1952 (76 vuotta) Kotka
Ammatti:  työmies
    
Petter August Leskinen (20. helmikuuta 1876 Karttula – 7. elokuuta 1952 Kotka) oli suomalainen poliitikko, joka toimi SDP:n kansanedustajana vuosina 1919–1922.
Elämä

Karttulan Airakselassa syntyneen Petter August Leskisen vanhemmat olivat Kuopion pitäjän Kehvosta kotoisin ollut mäkitupalainen David Leskinen (1849-1928) ja Maria Henrika Airaksinen (1844-1881). Leskinen oli jo nuoresta pitäen muun muassa rautatietyömailla ja metsätöissä, kunnes muutti vuosisadan vaihteessa Haminaan. Hän työskenteli lautatarhoilla Haminassa ja Kotkassa sekä vuodesta 1938 lähtien kirvesmiehenä Haminassa.
Vuonna 1905 Leskinen liittyi Haminan työväenyhdistykseen ja toimi sen puheenjohtajana 1912-1918. Vuonna 1914 hän oli perustamassa Haminan ja ympäristön Osuuskauppaa. Leskinen savustettiin ulos liikkeen hallintoneuvostosta sisällissodan jälkimainingeissä, jonka jälkeen hän hankki kaupunkiin edistysmielisen Kyminlaakson Osuusliikkeen myymälän. Leskinen kuului myös Kyminlaakson Osuusliikkeen edustajistoon.
Leskinen oli kansanedustajana vaalikauden 1919–1922. Vuonna 1926 hänet valittiin uudelleen Haminan työväenyhdistyksen puheenjohtajaksi. Leskinen oli myös Vehkalahden kunnanvaltuuston jäsen sekä Haminan kaupunginvaltuuston varapuheenjohtaja ja kaupunginhallituksen jäsen.
Perhe

Pettar August Leskisen puoliso oli Pielavedessä syntynyt Maria Niskanen (1882-1958), jonka kanssa hän avioitui vuonna 1906. Kansanedustaja Martti Leskinen oli hänen velipuolensa.lähde?
Koripallon II-divisioona

| Koripallon II-divisioona |
| --- | --- |
Laji:  Koripallo
Maa(t):   Suomi
Joukkueita:  22
Ylempi taso:  I-divisioona
Alempi taso:  III-divisioona
Sivusto:  Basket.fi
II-divisioona  on Suomen neljänneksi korkein sarjataso koripallossa. II-divisioonaa pelataan kahdessa lohkossa.
Joukkueet kaudella 2024–2025

| --- | --- |
 Eteläinen alue  101 Basketball Team, Helsinki  Aalto-Basket, Espoo  Espoo Basket Team  Himpulat, Karkkila  HNMKY Akatemia, Helsinki  HNMKY Panthers, Helsinki  JaKaRi, Järvenpää  Kartanon Herrat, Helsinki  Kotkajengi, Helsinki  Munkkiniemen Kisapojat II, Helsinki  Sykki Hunks, Helsinki  ToPoLa, Helsinki :  Läntinen alue  BC Lapua  BC Sisu, Pori  Feeniks Basket, Forssa  HBC Currentus, Turku  HBC Emeritus, Turku  NaKo, Naantali  PäLuLu, Pälkäne  Salon Toverit  TuTo, Turku  Vaasan Salama
Ólympos (Kárpathos)

| Ólympos Όλυμπος |
| --- | --- |
 Ólympoksen kylä.
 Kunnallisyksikön sijainti
 Ólympos
 Koordinaatit: 35°44′25″N, 27°10′25″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kárpathos-Kásos
Kunta:  Kárpathos
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  620102
Väkiluku (2011):  556
 – Kylä­yhdys­kunta:  556
 – Kylä:  270
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ólympos (kreik. Όλυμπος; myös Ólymbos) on Kreikan kylä sekä samanniminen Kárpathoksen kunnan kunnallisyksikkö (Δημοτική Ενότητα Ολύμπου, Dimotikí Enótita Olýmpou) ja entinen itsenäinen kyläkunta. Se sijaitsee Kárpathoksen saarella, Kárpathos-Kásoksen alueyksikössä Etelä-Egean saarten alueella. Koko kunnallisyksikön väkiluku on 556 ja varsinaisen Ólympoksen kylän väkiluku 270 (vuonna 2011).
Ólympoksen kylä vuoren rinteellä.
Ólympoksen kylä sijaitsee Kárpathoksen saaren pohjoisosassa vuoren rinteellä vajaan kilometrin päässä saaren länsirannikosta ja noin 58 kilometriä luoteeseen saaren pääkaupungista Kárpathoksen kaupungista eli Pigádiasta. Ólympoksen kunnallisyksikkö käsittää Kárpathoksen saaren pohjoisosan sekä sen pohjoispuolella sijaitsevan Sarían saaren. Ólympoksen satamana toimii saaren itärannikolla sijaitseva Diafánin kylä, josta on laivayhteys Pigádiaan.
Ólympos on hyvin perinteinen kreikkalainen kylä sekä rakennuskannaltaan että elämältään. Kylän nähtävyyksiin kuuluu muun muassa 1500-luvulla rakennettu Neitsyt Marian (Panagía) kirkko. Vrykoúntan (Vrykoús) eli Vourgoúntan niemellä noin seitsemän kilometriä kylästä pohjoiseen on antiikin aikaisen Brykuksen kaupungin raunioita.
Ólympos oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kárpathoksen kuntaan.
Kunnallisyksikön osat

Ólympoksen kunnallisyksikkö muodostuu seuraavista kylistä, kaupungeista tai muista asutuksista:
| Kylä, kaupunki tai muu asutus | Väkiluku (2011) |
| --- | --- |
Astakída (saari): 0
Astakidópoulo (Atsakidópoulo) (saari): 0
Avlóna: 7
Diafáni: 228
Ólympos: 270
Saría (saari): 45
Trístomo: 6
Yhteensä: 556
Chamilín saari ja Divoúnian saaret kuuluivat Kárpathoksen kuntaan ja Ólympoksen kunnallisyksikköön vuoteen 2013, ja esiintyvät siksi niiden osina vielä vuoden 2011 väestönlaskennassa. Vuodesta 2013 ne kuuluvat Kásoksen kuntaan.
Aiheesta muualla

Kuvia tai muita tiedostoja aiheesta Ólympos Wikimedia Commonsissa
Nick Schmaltz

| Nick Schmaltz |
| --- | --- |

Henkilötiedot
Syntynyt: 23. helmikuuta 1996 (ikä 28) Madison, Wisconsin
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  80 kg
Seura
Seura:  Utah Hockey Club
Sarja:  NHL
Pelinumero:  8
Pelaajaura
Pääsarjaura:  2016–
Aik. seurat:  Chicago Blackhawks (NHL) Rockford IceHogs (AHL)
NHL-varaus:  20. varaus, 2014 Chicago Blackhawks
Nick Schmaltz (s. 23. helmikuuta 1996) on yhdysvaltalainen jääkiekkoilija, joka pelaa NHL-seura Utah Hockey Clubissa. Hänet varattiin NHL:ään ensimmäisellä kierroksella vuonna 2014.
Schmaltz rankattiin sijalle 19 ennen NHL:n varaustilaisuutta 2014. Hän pelasi USHL-joukkue Green Bay Gamblersissa vuosina 2012–2014. Ensimmäisellä kaudellaan hänet valittiin tulokastähdistöön.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nick Schmaltz
Fosdinovo

| Fosdinovo (Comune di Fosdinovo) |
| --- | --- |

 vaakuna
 Fosdinovo
 Koordinaatit: 44°08′0″N, 10°01′0″E 
Valtio:   Italia
Alue:  Toscana
Maakunta:  Massa-Carrara
Pinta-ala:  
 – Kokonaispinta-ala:  48,7 km²
Korkeus:  500 m
Väkiluku (2023)  (30.6.2023):  4 547
 – Väestötiheys:  93 as./km²
Aikavyöhyke:  UTC+1
 – Kesäaika:  UTC+2
Postinumero:  54035, 54030
Suuntanumero(t):  0187
 
 Comune di Fosdinovo 
 Lähteet: = Väkiluku 
Infobox OKVirheellinen NIMI-arvo: 
Fosdinovo on kunta Toscanan luoteisosassa Italiassa. Se kuuluu Massa-Carraran maakuntaan ja Lunigianan historialliseen alueeseen.
Maantiede

Fosdinovo sijaitsee alueella, jossa maasto kohoaa Välimerestä vuoristoksi. Etäisyys Carrarasta on noin 15 kilometriä pohjoiseen ja Firenzestä noin 105 kilometriä länsiluoteeseen. Maanteitse etäisyys Firenzestä on noin 135 kilometriä ja Genovasta noin 110 kilometriä.
Fosdinovon virtavedet päätyvät Magra-joen kautta Välimereen.
Historia

Fosdinovo oli keskiaikana Malaspinan suvun ja Lunin piispojen kiistan aihe. Spinetta Malaspina sai paikkakunnan haltuunsa 1340 ja Malaspinat hallitsivat Fosdinovoa aina Ranskan vallankumoukseen saakka. Lähes puoli vuosituhatta kestänyt aikakausi oli paikkakunnalle suhteellisen rauhallista. Wienin kongressin (1815) jälkeen Fosdinovo kuului Este-suvun läänityksiin ja päätyi 1800-luvun jälkipuoliskolla osaksi Italian kuningaskuntaa.
Fosdinovon historiallisiin rakennuksiin kuuluu muun muassa Castello Malaspina, jonka historia alkaa 1100-luvulta, ja kolmikerroksinen Villa Malaspina, jonka historia ulottuu niin ikään keskiajalle. Kirkoista mainittakoon San Remigio, joka on rakennettu 1400-luvun jälkipuoliskolla ja uudistettu täysin vuoden 1666 jälkeen.
Talous ja liikenne

Fosdinovon elinkeinoja ovat muun muassa maatalous ja turismi. Keskeisiä maantieliikenteen väyliä ovat Strada statale 1 Via Aurelia ja moottoritie A12 (Autostrada Azzurra).